Legebiltzarreko Erregelamenduko 114. artikuluan xedatua betez agintzen da Nafarroako Parlamentuko Aldizkari Ofizialean argitara dadin Nafarroako Parlamentuko Osoko Bilkurak 2021eko abenduaren 9an onetsitako honako erabaki hau: Osasun Departamentua premiatzen da Plan estrategiko bat abiaraz dezan Nafarroan iktusaren arretari ekiteko, iktus pediatrikoaren kodea barne, eta 2022ko Osasun Planari gehitzeko. Hona testua:

Nafarroako Parlamentuak Nafarroako Gobernuko Osasun Departamentua premiatzen du:

1. Plan estrategiko bat abiaraz dezan Nafarroan iktusaren arretari ekiteko, iktus pediatrikoaren kodea barne, eta 2022ko Osasun Planari gehitzeko

2. Prebentzio etengabeko kanpainak egin di-�tzan, herritarrei informatze aldera arrisku-faktore nagusiei buruz eta bizimodu osasungarria izatearen garrantziari buruz, herritarrek horren gainean duten ezagutza hobetu bidenabar.

3. Osasun arloko profesionalen prestakuntza hobetu dezan, pertsonei eta familiei ematen zaien laguntza hobetzeko.

4. Gaixoen elkarteak gogoan izan ditzan, zeresan handia izan behar baitute erabakiak hartzean.

5. Iktusaren gaineko ikerketaren aldeko apustu irmoa egin dezan”.

Iruñean, 2021eko abenduaren 10ean

Lehendakaria: Unai Hualde Iglesias